text: Fængselsansatte: Frygter vi lukker terrorister ud
  09 april 2015 kl. 18.19
  Radikaliseringen i fængslerne er blevet wet voldsomt problem. I flere end hver tredje fængsel eller arrest er der konkrete eksempler på radikalisering. Bl.a. i Esbjerg og Aabenraa.
  - Jeg frygter jo, at vi lukker nogle menensker ud, som potentielt kan gentage den forfærdelige tragedie, der skete i København fornylig.
  Sådan sagde afdelingsformanden for arresthusene i Syd- og Sønderjylland og på Fyn, Allan Kjær, til TV SYD.
  70 pct. af de ansatte føler sig ikke klædt godt nok på til at spotte de indsatte, der har negativ indflydelse og forsøger at hverve folk til Islamisk Stat.
  - Det er stærkt bekymrende, og det skriger til himlen, at vi ikke er bedre klædt på til den opgave, siger Allan Kjær til TV SYD.
  Formanden for Folketingets retsudvalg, Karina Lorentzen Dehnhardt, frygter også, at den manglende uddannelse kan få fatale følger.
  - Jeg er overraskeet over de oplysninger, som vi har fået. Deet er slemt, men det kræver jo, at nogen fortæller os, hvordan det står til, sagde hun i TV SYD i aften.
  